Blaze7451/Wiki-th-20250601 huggingface dataset:
มาร์ติน สกอร์เซซี

มาร์ติน ชาลส์ สกอร์เซซี (Martin Charles Scorsese; เกิด 17 พฤศจิกายน ค.ศ. 1942) เป็นผู้กำกับภาพยนตร์รางวัลออสการ์ชาวอเมริกัน นักเขียนบทภาพยนตร์ ผู้สร้างและนักประวัติศาสตร์ภาพยนตร์ เขาเป็นผู้ก่อตั้ง World Cinema Foundation และยังได้รับรางวัลความสำเร็จในชีวิตจาก AFI เขาได้รับหลายรางวัลจากรางวัลลูกโลกทองคำ รางวัลบาฟต้าและรางวัลจากสมาคมผู้กำกับภาพยนตร์อเมริกัน สกอร์เซซียังเป็นประธาน Film Foundation มูลนิธิไม่แสวงหาประโยชน์ ที่รักษาและป้องการเสื่อมสลายของภาพยนตร์
ผลงานของสกอร์เซซี มีเนื้อหาอย่างเช่นความเป็นชาวอเมริกัน-อิตาลี แนวความคิดเรื่องโรมันคาทอลิกเกี่ยวกับความสำนึกผิดและการไถ่บาป ความเป็นลูกผู้ชายและความรุนแรง สกอร์เซซีมีผลงานอันโดดเด่นอย่างเช่น แท็กซี่มหากาฬ, นักชกเลือดอหังการ์ และ คนดีเหยียบฟ้า ที่ทั้งสามเรื่องได้นักแสดงอย่าง โรเบิร์ต เดอ นิโร มาแสดง เขาได้รับรางวัลออสการ์สาขาผู้กำกับยอดเยี่ยมจากภาพยนตร์เรื่อง ภารกิจโหด แฝงตัวโค่นเจ้าพ่อ

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 26 เรื่องของ มาร์ติน สกอร์เซซี
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ

**รางวัลที่ได้รับ**
จำนวนรางวัลที่เข้าชิงและได้รับจากภาพยนตร์ของ มาร์ติน สกอร์เซซี

**อ้างอิง**
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:ชาวอเมริกันเชื้อสายอิตาลี
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:นักเขียนบทชาวอเมริกัน
หมวดหมู่:บุคคลจากควีนส์
หมวดหมู่:ผู้กำกับภาพยนตร์ยอดเยี่ยม รางวัลออสการ์
แคว้นมาร์เค

มาร์เค (Marche) หรือ มาร์ชิส (Marches) เป็นแคว้นหนึ่งใน 20 แคว้นของประเทศอิตาลี อยู่ในภาคกลางของประเทศ มีอาณาเขตติดต่อกับแคว้นเอมีเลีย-โรมัญญาและประเทศซานมารีโนทางทิศเหนือ ติดกับแคว้นตอสคานาทางทิศตะวันตกเฉียงเหนือ ติดกับแคว้นอาบรุซโซและแคว้นลัตซีโยทางทิศใต้ และติดต่อกับทะเลเอเดรียติกทางทิศตะวันออก มีประชากรทั้งหมดประมาณ 1.48 ล้านคน และมีพื้นที่ 9,694 ตารางกิโลเมตร มีเมืองหลักคือ อังโคนา พื้นที่ส่วนใหญ่เป็นภูเขา ยกเว้นเพียงแค่แม่น้ำระหว่างหุบเขา และชายฝั่งทะเลที่มีพื้นที่แคบ ๆ เท่านั้น การคมนาคมในช่วงคริสต์ศตวรรษที่ 19 มีเพียงทางรถไฟที่มาจากโบโลญญาไปยังบรินดีซี พาดผ่านตลอดชายฝั่งทะเลในภูมิภาคแห่งนี้ แต่ในวันนี้การเดินทางจากเหนือไปใต้ ก็มีเส้นทางถนนตัดผ่านแม้กระทั่งในแผ่นดินใหญ่ที่มีภูเขาหนาแน่น

**ภูมิศาสตร์**
มอนเตโกเนโร
แคว้นมาร์เคมีพื้นที่ครอบคลุม 9,694 ตารางกิโลเมตร มีอาณาเขตติดต่อกับแคว้นเอมีเลีย-โรมัญญาและประเทศซานมารีโนทางทิศเหนือ ติดกับแคว้นตอสคานาทางทิศตะวันตกเฉียงเหนือ ติดกับแคว้นอาบรุซโซและแคว้นลัตซีโยทางทิศใต้ และติดต่อกับทะเลเอเดรียติกทางทิศตะวันออก ภูมิประเทศส่วนใหญ่เป็นภูเขา ที่ลาดลงจากเขตแนวเขาแอเพนไนน์ในแผ่นดินใหญ่สู่ทะเลเอเดรียติก มีมอนเตเวตโตเร (Monte Vettore) ที่มีความสูง 2,476 เมตรเป็นภูเขาที่สูงที่สุดในแคว้นนี้ ส่วนภูเขาอื่น ๆ ไม่มีลูกไหนที่สูงกว่า 2,000 เมตรเลย พื้นที่ 2 ใน 3 ของแคว้นเป็นภูเขาและมีลำห้วยกว้างหลายสายที่ไหลผ่าน มีชายฝั่งทะเลที่ติดกับทะเลเอเดรียติกยาว 173 กิโลเมตร

**การแบ่งเขตการปกครอง**
แคว้นมาร์เคแบ่งเขตการปกครองออกเป็น 5 จังหวัด

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของแคว้นมาร์เค -  แผนที่แคว้นมาร์เค date=2006-10-17 

มาร์เค
คริปโต.คอม อารีนา

คริปโต.คอม อารีนา (Crypto.com Arena) ชื่อเดิม สเตเปิลส์เซ็นเตอร์ (Staples Center) เป็นสนามกีฬาในร่ม ความจุสูงสุด 20,000 ที่นั่ง ตั้งอยู่ที่ย่านดาวน์ทาวน์ ลอสแอนเจลิส สหรัฐอเมริกา
การก่อสร้างสเตเปิลส์เซ็นเตอร์ เริ่มในปี พ.ศ. 2541 และเปิดใช้ในปีต่อมา โดยเป็นสนามเหย้าของ ลอสแอนเจลิส เลเกอรส์ ในเอ็นบีเอ นอกจากนี้ยังสามารถปรับเป็นสถานที่แสดงคอนเสิร์ต ศูนย์ประชุม และสถานที่สำหรับประกาศผลรางวัล โดยสถาบันศิลปะวิทยาการการบันทึกเสียงแห่งสหรัฐอเมริกา ได้ใช้สถานที่นี้ในงานประกาศผลรางวัลแกรมมี ตั้งแต่ พ.ศ. 2543 และครอบครัวของไมเคิล แจ็กสัน ได้ใช้สถานที่นี้ในพิธีไว้อาลัยไมเคิล แจ็กสัน เมื่อวันที่ 7 กรกฎาคม พ.ศ. 2552

**สนามเหย้า**
สเตเปิลส์เซ็นเตอร์เป็นสนามเหย้าของทีมกีฬาหลายทีมได้แก่- ลอสแอนเจลิส เลเกอรส์ (เอ็นบีเอ)- ลอสแอนเจลิส คลิปเปอรส์ (เอ็นบีเอ)- ลอสแอนเจลิส สปารกส์ (เอ็นบีเอหญิง)- ลอสแอนเจลิส คิงส์ (เอ็นเอชแอล)- ลอสแอนเจลิส ดี-เฟนเดอรส์ (ดี-ลีก)

**อ้างอิง**

**แหล่งข้อมูลอื่น**
  Staples Center official website-  AEG Worldwide date=2006-07-07 -  Arena map and directions
หมวดหมู่:สนามกีฬาในลอสแอนเจลิส (รัฐแคลิฟอร์เนีย)
หมวดหมู่:สนามมวยในสหรัฐอเมริกา
หมวดหมู่:สนามกีฬาที่สร้างเสร็จในปี พ.ศ. 2542
ดองดึง

ดองดึง (Climbing Lily, Turk's cap, Superb Lily; Gloriosa superba) หรือ ดาวดึง, หัวฟาน, หัวขวาน, พันมหา (อีสาน) เป็นพืชชนิดหนึ่งจำพวกหัว ต้นมีลักษณะเป็นเถาปลายตั้ง ใบเดี่ยวรูปหอก ส่วนปลายแหลมยาวบิดม้วนช่วยยึดเกาะ ลักษณะของดอกเป็นดอกเดี่ยว กลีบเรียวยาว ขอบของดอกบิดเป็นคลื่นปลายกลีบมีสีแดง ที่โคนหากบานใหม่ ๆ จะมีสีเหลือง แต่เมื่อแก่จะมีสีส้ม ผลเป็นรูปกระสวยเมื่อแก่จะแตกออก เมล็ดมีสีส้ม หัวกลมเรียวมีหงอนเหมือนขวาน มักขึ้นตามป่าดงดิบเขาชื้น หรือที่รกร้างว่างเปล่าที่มีความชุ่มชื้นสูง ขยายพันธ์ด้วยเมล็ดหรือแยกเหง้า

**สรรพคุณ**
 หัว เมื่อนำมาตำแล้วใช้ทาจะมีสรรพคุณช่วยแก้โรคปวดข้อ แก้พิษแมลงสัตว์กัดต่อย แก้ปวดเมื่อยตามกล้ามเนื้อ ส่วนหัวแห้งหากนำมาปรุงเป็นยารับประทานจะสามารถรักษาโรคเรื้อน กามโรค ขับลม ซึ่งหากใช้ในปริมาณมากเกินไปอาจเกิดอันตรายได้- ราก มีสรรพคุณ แก้จุกเสียด ลดเสมหะ ทาแก้โรคผิวหนัง- เมล็ดและหัวของดองดึงนำมาโขลกให้ละเอียด ใช้เป็นยาเบื่อสัตว์ ส่วนหัวของดองดึงมีพิษถึงตาย

**สารที่สำคัญในดองดึง**
ส่วนหัวมีสารสำคัญหลายชนิด ได้แก่ colchicine, superbine, gloriosine และแอลคาลอยด์อื่น ๆ สาร colchicine มีสรรพคุณในการรักษาโรคปวดข้อได้ดี แต่เป็นมีพิษต่อเซลล์โดยไปยับยั้งการแบ่งตัวของเซลล์ ซึ่งทำให้สามารถนำไปรักษาโรคมะเร็งได้ นอกจากนี้ยังทำให้เกิดการเปลี่ยนแปลงทางโครโมโซม ซึ่งสามารถนำไปใช้ในการผสมพันธุ์ให้แก่พืช เพื่อให้ได้พันธุ์ใหม่

**โทษของดองดึง**
สาร colchicine ภายในดองดึงนั้นส่งผลเสียต่อการแบ่งตัวของเซลล์ และเป็นพิษต่อทางเดินอาหาร อาการของพิษนั้นจะเกิดขึ้นประมาณ 2 ชั่วโมงหลังจากที่ได้รับประทานสารนี้เข้าไปในร่างกาย อาการคือ จะรู้สึกแสบร้อน ในปากและลำคอ คอแห้ง กระหายน้ำ มีความรู้สึกเหมือนหายใจไม่ออก กลืนไม่ลง คลื่นไส้ ปั่นป่วนในท้องและอาเจียนอย่างรุนแรง อุจจาระร่วง ปวดท้องปวดเบ่ง จนไม่มีอุจจาระ สาเหตุเป็นเพราะร่างกายเสียน้ำมาก ส่งผลให้หมดสติ หากไม่รีบแก้ไข อุณหภูมิในร่างกายต่ำลงและตายในที่สุด
โทษที่เกิดจากการยับยั้งการแบ่งตัวของเซลล์ หลังจากที่ได้รับสารพิษเข้าไปประมาณ 10 ชั่วโมง จะเป็นช่วงที่อาการหนักที่สุด การขับถ่ายสารออกจากร่างกายจะเป็นไปอย่างช้าๆ พิษของสารที่เกิดจากการรับประทานเข้าไปแต่ละครั้ง จะถูกสะสมไว้ในร่างกาย และปะปนออกมากับน้ำนมของสัตว์ที่ได้รับสารนี้เข้าไป และจะเกิดเป็นพิษต่อคนที่กินนมที่มีสารพิษนี้เข้าไปด้วย

**อ้างอิง**
 สุดยอดสมุนไพรธรรมชาติที่ควรรู้ ศักดิ์ บวร สมิต,สนพ. ปีที่พิมพ์ มค.2543
หมวดหมู่:วงศ์ดองดึง
หมวดหมู่:สมุนไพร
หมวดหมู่:พืชมีพิษ
หมวดหมู่:ไม้เลื้อย
กันตา ดานาว

วิคตอเรียยี กสิโสภา หรือ วิคตอเรีย ดานาว หรือรู้จักในชื่อ กันตา ดานาว (5 กรกฎาคม พ.ศ. 2514) เป็นนักแสดงลูกครึ่งฟิลิปปินส์-อังกฤษ เข้าสู่วงการในปี พ.ศ. 2531 มีผลงานการแสดงทั้งละครและภาพยนตร์ โดยเคยได้รับรางวัลตุ๊กตาทองในสาขาผู้แสดงสมทบหญิงยอดเยี่ยม จาก ขยี้ ในปี พ.ศ. 2534

**ประวัติ**
กันตา ดานาว มีชื่อจริงว่า วิคตอเรีย ดานาว เกิดเมื่อวันที่ 5 กรกฎาคม พ.ศ. 2514 ที่โรงพยาบาลกรุงเทพคริสเตียน เธอมีบิดาเป็นชาวฟิลิปปินส์ และมารดาชาวอังกฤษ มีพี่น้องสามคน มีพี่ชาย และน้องสาว โดยกันตาเป็นบุตรคนกลาง ขณะที่เธอเริ่มเข้าวงการในปี พ.ศ. 2532 เธอเรียนในระดับเทียบชั้นมัธยมศึกษาปีที่ 6 โรงเรียนนานาชาติร่วมฤดี เธอเริ่มเข้าถ่ายแบบโฆษณา ก่อนที่จะเข้าสู่กันตนา และรับบทวันวิสาข์ ในละครเรื่อง ทิวาหวาม เป็นเรื่องแรก โดยรับบทคู่กับทูน หิรัญทรัพย์ โดยถ่ายทำกันในประเทศอังกฤษ
เธอสมรสกับภากร กสิโสภา มีบุตรชายสองคนชื่อภูรินทร์ นิกกี้ และคณิน กสิโสภา ไมค์กี้  พอแต่งงานและมีลูกก็เริ่มหยุดเล่นละครแล้วถึงกลับมารับงานเป็นละครตอนเย็นบ้าง จากนั้นได้มาทำงานประจำที่คิง เพาเวอร์ หลังจากทำงานประจำหลายปี จึงได้รับการติดต่อจากโพลีพลัสให้มาแสดงละครเรื่อง บ้านศิลาแดง

**ผลงาน**

**ละครโทรทัศน์**

**ภาพยนตร์**
 จะรักอยู่แล้วเชียว (2533)- ไม่รักได้ไง (2533)- บ้านผีดุ (2533)- ตี๋ใหญ่ 2 (2533)- เล่นกับไฟ (2533)- 7 ป่าช้า (2533)- ขยี้ (2533)- ไอ้คุณผี (2534)- ปอบผีฟ้า (2534)- แบ๊งค์เถื่อน (2534)- วิมานมะพร้าว (2534)- เพราะฉะนั้น นั่นน่ะซี (2535)- สาวเชียงใหม่ ฉันรักเธอ (2535)

**มิวสิกวีดีโอ**
เพลง จดหมายลาครู ศิลปิน  วงพลอย (2530)

**รางวัล**
 รางวัลตุ๊กตาทองในสาขาผู้แสดงสมทบหญิงยอดเยี่ยม จาก ขยี้ ในปี พ.ศ. 2534

**อ้างอิง**
หมวดหมู่:นักแสดงหญิงชาวไทย
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายฟิลิปปินส์
หมวดหมู่:บุคคลจากโรงเรียนนานาชาติร่วมฤดี
หมวดหมู่:นักแสดงไทยเชื้อสายอังกฤษ
รองเท้าฟุตบอล

รองเท้าฟุตบอล คือ รองเท้าที่ออกแบบมาสำหรับการเล่นฟุตบอลโดยเฉพาะ จุดประสงค์หลักนั้นเพื่อให้เหมาะสมกับประเภทของกีฬาและคำนึงถึงความปลอดภัยของผู้เล่นจึงได้มีการผลิตรองเท้าฟุตบอลขึ้นมาปัจจุบันรองเท้าฟุตบอลถือว่าเป็นสิ่งสำคัญสำหรับที่ผู้เล่นเป็นอย่างมากและด้วยวิวัฒนาการที่ก้าวหน้าจึงได้มีการผลิตรองเท้าฟุตบอลออกมาในรูปแบบที่หลากหลายมากขึ้น

**ประเภทรองเท้าฟุตบอล**
เพื่อความเหมาะสมสำหรับผู้เล่นและสถานที่รองเท้าฟุตบอล จึงสามารถแบ่งออกเป็นประเภทใหญ่ ๆ ได้ 2 ประเภท

**รองเท้าสตั๊ด (stud)**
รองเท้าฟุตบอล หรือที่เรียกกันว่า รองเท้าสตั๊ด ซึ่งรองเท้าสตั๊ดนี้เป็นรองเท้าที่ได้ออกแบบมาสำหรับการเล่นฟุตบอลโดยเฉพาะโดยมีส่วนประกอบที่แตกต่างออกไปจากรองเท้าธรรมดา นั่นคือปุ่มที่มีลักษณะนูนขึ้นมาจากใต้พื้นรองเท้า ชึ่งปุ่มใต้พื้นรองเท้าสตั๊ดนั้นถูกออกแบบขึ้นมาเพื่อให้ยึดติดกับพื้นสนามได้ดีขณะวิ่งและยังช่วยป้องกันไม่ให้ผู้เล่นนั้นลื่นได้ เพราะฉะนั้นรองเท้าสตั๊ดจึงเหมาะสำหรับการเล่นในสภาพพื้นสนามที่ไม่แข็งมาก เช่น สนามดินและสนามหญ้าแต่ไม่เหมาะกับสภาพพื้นสนามที่แข็งเช่น พื้นปูนซีเมนต์ พื้นยางและพื้นไม้ และด้วยวิวัฒนาการที่ก้าวหน้ามากขึ้นจึงทำให้บริษัทชื่อดังต่าง ๆ เกี่ยวกับทางด้านกีฬาได้มีการพัฒนารองเท้าสตั๊ดทำให้ดูน่าสนใจและดึงดูดลูกค้ามากยิ่งขึ้น

**รองเท้าฟุตซอล**
รองเท้าฟุตซอลนั้นเป็นรองเท้าที่ออกแบบมาสำหรับการเล่นฟุตบอลเหมือนกับรองเท้าสตั๊ดแต่จะแตกต่างกันตรงที่รองเท้าฟุตซอลนั้นจะไม่มีปุ่มอยู่ที่ใต้พื้นรองเท้า ใต้พื้นรองเท้าฟุตซอลนั้นจะเรียบซึ่งส่วนใหญ่วัสดุพื้นที่อยู่ใต้พื้นรองเท้าจะทำมาจากยางและมีลายดอกยางค่อนข้างมากเพื่อทำให้ยึดติดกับพื้นสนามได้ดีและช่วยป้องกันการลื่นอีกด้วยเพราะฉะนั้นเองรองเท้าฟุตซอลจะตรงกันข้ามกับรองเท้าสตั๊ดคือเหมาะสำหรับการเล่นในสภาพสนามที่แข็งแต่ไม่เหมาะกับสภาพพื้นหญ้าซึ่งจะทำให้ลื่นได้

**คุณสมบัติรองเท้าฟุตบอล**
ด้วยวิวัฒนาการที่ก้าวหน้ามากขึ้นจึงทำให้บริษัทชื่อดังต่างๆเกี่ยวกับทางด้านกีฬาได้มีการพัฒนารองเท้าฟุตบอลให้ดูน่าสนใจและดึงดูดลูกค้ามากยิ่งขึ้นด้วยปัจจัยที่ต่างๆกันเช่น วัสดุที่ใช้ทำรองเท้า ดีไซน์ที่แปลกใหม่ สีของรองเท้าที่ดูโดดเด่น แต่ที่สำคัญที่สุดและขาดไม่ได้เลยคือความชอบและความเหมาะสมของผู้ใส่นั่นเอง ด้วยเหตุนี้จึงทำให้บริษัทยี่ห้อดังทั้งหลายได้ผลิตรองเท้าออกมา3ประเภทใหญ่ๆได้แก่ Heritage Power และ Speed
Heritage
เป็นรองเท้าที่ผลิตออกมาในรูปแบบคลาสสิก สไตล์ของรองเท้านั้นดูเรียบง่ายไม่เน้นสีโดดเด่นเน้นไปทางสีขาวและสีดำโดยส่วนใหญ่ วัสดุนั้นทำจากหนังแท้มีความนุ่มสบายและกระชับเป็นอย่างมาก แต่ปัจจุบันถือว่าเป็นรุ่นที่ผู้คนนิยมใช้ไม่น้อยจึงได้มีการทำสีให้ดูโดดเด่นมากยิ่งขึ้น
Power
ปัจจุบันเป็นรองเท้าที่มีความนิยมมากที่สุดในบรรดา3ประเภทเนื่องจากเป็นรองเท้าที่เหมาะสำหรับผู้เล่นทุกตำแหน่งและทุกลักษณะการเล่น วัสดุที่ใช้นั้นทำจาหนังแท้หรือหนังสังเคราะห์เป็นรองเท้าที่มีน้ำหนักค่อนข้างเยอะจึงไม่ค่อยเหมาะสำหรับผู้เล่นจำพวกปีกที่ต้องใช้ความเร็วสูง ปัจจุบันบางรองเท้ายี่ห้อได้มีการติดแผ่นยางบริเวณเท้าเพื่อเหมาะแก่การยิงฟรีคิกที่ดีอีกด้วย
Speed
เป็นรองเท้าที่เหมาะแก่การวิ่งการใช้ความเร็วหรือนักเตะที่มีลูกเล่นแพรวพราวและทุกยี่ห้อส่วนใหญ่จะเน้นสีที่โดดเด่นมาก มีน้ำหนักเบาที่สุดในบรรดาทุกประเภทส่วนใหญ่วัสดุที่ใช้ในการผลิตจะเป็นหนังสังเคราะห์ที่มีลักษณะเบา

**อ้างอิง**
หมวดหมู่:อุปกรณ์ฟุตบอล
แบล็กลิสต์

แบล็กลิสต์ (blacklist แปลตรงตัวว่า บัญชีดำ) อาจหมายถึง- บัญชีดำ ความหมายทั่วไป- แบล็กลิสต์ (คอมพิวเตอร์)- Blacklist (ละครโทรทัศน์) ละครซีรีส์ไทยปีพ.ศ. 2562 ผลิตโดยจีเอ็มเอ็มทีวี
หาดในเพลา

หาดในเพลา  (Nai Phlao Beach)  เป็นสถานที่ท่องเที่ยวที่สำคัญแห่งหนึ่ง ตั้งอยู่ในอำเภอขนอม จังหวัดนครศรีธรรมราช โดยอยู่ห่างจากตัวเมืองประมาณ 110 กิโลเมตร

**ลักษณะทางภูมิศาสตร์**
หาดในเพลา เป็นหาดที่มีลักษณะเป็นแนวโค้ง โดยมีภูเขาขนานล้อมรอบ น้ำทะเลมีลักษณะใส หาดทรายมีลักษณะขาวละเอียด 
ชายหาดไม่มีขยะ เหมาะแก่การเล่นกีฬาชายหาด เป็นที่นิยมสำหรับนักท่องเที่ยวในช่วงหน้าร้อน เพราะน้ำจะใสเป็นพิเศษ 
โดยหาดขนอมจะอยู่ติดกับสถานที่ท่องเที่ยวอื่นๆ เช่น อ่าวขนอม หาดสิชล น้ำตกสี่ขีด น้ำตกกรุงชิง
ภาพการเล่นกีฬาบริเวณหาดในเพลา

**การเดินทาง**
จากตัวเมืองนครศรีธรรมราช ใช้ทางหลวงหมายเลข 401 ออกจากตัวเมือง ผ่าน อำเภอท่าศาลา อำเภอสิชล ถึงอำเภอขนอมจะเจอสามแยกคลองเหลง (จะมีรูปปั้นปลาโลมา) ให้เลี้ยวขวาเพื่อ เข้าสู่ตัวเมืองขนอม ให้ใช้ทางหลวงหมายเลข 4014 ตรงไปจะเจอตลาดสี่แยก ให้ตรงต่อไปเรื่อย ๆ จนเจอทางแยกเข้าถนนเลียบหาดให้เลี้ยวขวา ไปเรื่อย ๆ จะเจอสามแยกในเปร็ต ให้เลี้ยวซ้าย ตรงไปอีกนิดจึงเจอหาดในเพลา
ของฝากขึ้นชื่อของหาดในเพลา
กะปิน้ำพริก เป็นของฝากที่ขึ้นชื่อ ของหาดในเพลา ซึ่งจะทำจากตัวกุ้งแท้ 100% และ ฤดูการที่ได้กุ้ง(กุ้งเคย) ได้ในช่วงเดือน กุมภาพันธ์-เมษายน ของทุกปี สำหรับกะปิน้ำพริกที่ขึ้นชื่อของที่นี้ คือ กะปิน้ำพริกแม่ละเวง เป็นกะปิที่ได้รับความนิยมจากนักท่องเที่ยว ที่มักจะซื้อเป็นของฝากในยามเดินทาง ซึ่งสามารถติดต่อได้ที่ 075-300248 

**อ้างอิง**
การท่องเที่ยวนครศรีธรรมราช50.การท่องเที่ยวแห่งประเทศไทย.2550 หน้า 35
*หนังสือนครศรีธรรมราช.อาทร จิตสุวรรณ.วงคีรีการพิมพ์.2532
*http://www.nakhonsithammarat.go.th/web_52/ date=2009-06-26 
หมวดหมู่:ชายหาดในจังหวัดนครศรีธรรมราช
หมวดหมู่:อำเภอขนอม
จักรวรรดิบัลแกเรีย

ไฟล์:Konstantin_i_Irina.jpg|thumb|260px |ซาร์กอนสตันตินที่ 1 และซารีนาไอรีนา
จักรวรรดิบัลแกเรีย (Bulgarian Empire, Българско царство) เป็นคำที่ใช้บรรยายสมัยประวัติศาสตร์บัลแกเรียในยุคกลางสองสมัยที่บทบาทสำคัญในยุโรปโดยเฉพาะในยุโรปตะวันออกเฉียงใต้ ที่มักจะมีข้อขัดแย้งกับจักรวรรดิไบแซนไทน์ จักรวรรดิบัลแกเรียที่ 1 และ จักรวรรดิบัลแกเรียที่ 2 ถือว่าเป็นจักรวรรดิเดียวกันที่จักรวรรดิที่ 2 มาฟื้นฟูขึ้นหลังจากที่อยู่ภายใต้การปกครองของไบแซนไทน์อยู่ชั่วระยะหนึ่ง

**จักรวรรดิบัลแกเรียที่ 1**
จักรวรรดิบัลแกเรียที่ 1 ก่อตั้งขึ้นจากการขยายดินแดนของเกรตบัลแกเรียไปยังทางตอนใต้ของแม่น้ำดานูบ และรุ่งเรืองระหว่างปี ค.ศ. 635 จนถึงปี ค.ศ. 1018 เมื่อไปตกอยู่ภายใต้การปกครองของจักรวรรดิไบแซนไทน์ จักรวรรดิบัลแกเรียที่ 1 รุ่งเรืองทางด้านวัฒนธรรมและทางอำนาจมากที่สุดในคริสต์ศตวรรษที่ 9 และต้นคริสต์ศตวรรษที่ 10 ภายใต้การปกครองของเจ้าชายบอริสที่ 1 และ ซาร์ซีแมออนที่ 1 แห่งบัลแกเรีย ที่บัลแกเรียกลายมาเป็นศูนย์กลางทางวัฒนธรรมและการศึกษาของยุโรปสลาฟ และเป็นหนึ่งในบรรดารัฐที่ใหญ่ที่สุดในยุโรป

**จักรวรรดิบัลแกเรียที่ 2**
จักรวรรดิบัลแกเรียยุคกลางมาได้รับการฟื้นฟูขึ้นเป็น จักรวรรดิบัลแกเรียที่ 2 หลังจากการลุกขึ้นต่อต้านโดยขุนนางสองคนจากเตอร์นอวอ (Tarnovo), อาแซน (Ivan Asen I of Bulgaria) และ แปเตอร์ (Peter IV of Bulgaria) ในปี ค.ศ. 1185 ภายใต้การปกครองของซาร์อีวัน อาแซนที่ 2 ในครึ่งแรกของคริสต์ศตวรรษที่ 13 บัลแกเรียก็ฟื้นตัวขึ้นมามีอำนาจพอ ๆ กับสมัยแรกแต่ก็เพียงไม่นานเพราะความขัดแย้งภายในและการรุกรานจากต่างประเทศ จักรวรรดิบัลแกเรียที่ 2 รุ่งเรืองต่อมาจนมาเสียแก่จักรวรรดิออตโตมันเมื่อออตโตมันขยายตัวเข้ามาในบอลข่านในปลายคริสต์ศตวรรษที่ 14 ในปี ค.ศ. 1396 หรือปี ค.ศ. 1422 
ในปี ค.ศ. 1878 รัฐบัลแกเรียก็ได้รับการฟื้นฟูขึ้นเป็นอาณาจักรที่ขึ้นกับจักรวรรดิออตโตมันในฐานะราชรัฐแห่งบัลแกเรีย (Principality of Bulgaria) ราชรัฐได้รับอิสรภาพจากออตโตมันและก่อตั้งเป็นราชอาณาจักรบัลแกเรียในปี ค.ศ. 1908

**แผนที่**

**อ้างอิง**
 isbn = 9547366284- language=bg- publisher = Труд, Сирма- url-status = dead- isbn = 978-0472081493

**ดูเพิ่ม**
ประวัติศาสตร์บัลแกเรีย
*จักรวรรดิไบแซนไทน์
*จักรวรรดิออตโตมัน
*จักรวรรดิบัลแกเรียที่ 1
*จักรวรรดิบัลแกเรียที่ 2
*ราชรัฐบัลแกเรีย
*ราชอาณาจักรบัลแกเรีย

บ
หมวดหมู่:ประวัติศาสตร์บัลแกเรีย
หมวดหมู่:รัฐสิ้นสภาพในประเทศบัลแกเรีย
หมวดหมู่:จักรวรรดิไบแซนไทน์
หมวดหมู่:สมัยกลาง
หมวดหมู่:รัฐและดินแดนที่ก่อตั้งในคริสต์ศตวรรษที่ 7
หมวดหมู่:สิ้นสุดในคริสต์ศตวรรษที่ 15
ราชรัฐบัลแกเรีย

ราชรัฐบัลแกเรีย (Principality of Bulgaria, Княжество България) เป็นราชรัฐที่ก่อตั้งขึ้นเป็นประเทศราชของจักรวรรดิออตโตมันโดยสนธิสัญญาเบอร์ลินในปี ค.ศ. 1878 ก่อนหน้านั้นสนธิสัญญาซานสเตฟาโนระหว่างจักรวรรดิรัสเซียและราชสำนักออตโตมัน (Ottoman Porte) ของวันที่ 3 มีนาคม ระบุเขตแดนของบัลแกเรียใหม่ที่กว้างใหญ่กว่าที่รวมอาณาบริเวณที่เป็นที่ตั้งของกลุ่มชนบัลแกเรียทั้งหมดในบอลข่าน แต่ความระแวงที่ว่าอาณาจักรใหม่จะกลายเป็นการก่อตั้งอาณาจักรบริวาร (client state) ของรัสเซียในคาบสมุทรบอลข่านทำให้มหาอำนาจต่างๆ ไม่เต็มใจที่จะยอมรับร่างข้อตกลงในสนธิสัญญาซานสเตฟาโน ซึ่งเป็นผลทำให้อาณาบริเวณใหม่ลดลงมาเหลือเพียงที่ตกลงกันในสนธิสัญญาเบอร์ลิน นอกจากนั้นสนธิสัญญาฉบับหลังนี้ก็ยังสร้างโรมาเนียตะวันออกให้เป็นจังหวัดต่างหากภายใต้การปกครองของจักรวรรดิออตโตมัน แต่ในปี ค.ศ. 1885 โรมาเนียตะวันออกก็กลับไปอยู่ภายใต้การปกครองของบัลแกเรีย ราชรัฐบัลแกเรียตามมาด้วยราชอาณาจักรบัลแกเรีย

**อ้างอิง**

**ดูเพิ่ม**
ประวัติศาสตร์บัลแกเรีย
*จักรวรรดิไบแซนไทน์
*จักรวรรดิออตโตมัน
*จักรวรรดิบัลแกเรีย
*จักรวรรดิบัลแกเรียที่ 1
*จักรวรรดิบัลแกเรียที่ 2
*ราชอาณาจักรบัลแกเรีย
หมวดหมู่:ประวัติศาสตร์บัลแกเรีย
หมวดหมู่:รัฐสิ้นสภาพในประเทศบัลแกเรีย
หมวดหมู่:รัฐในจักรวรรดิออตโตมัน
บ
หมวดหมู่:ราชาธิปไตยในอดีต
หมวดหมู่:ราชรัฐในอดีต
ราชรัฐซาแลร์โน

ไฟล์:SalernoPrincipato_annomille.jpg|thumb|260px |ราชรัฐซาแลร์โน ในปี ค.ศ. 1077
ราชรัฐซาแลร์โน (Principality of Salerno; Principato di Salerno) ที่เดิมเป็นราชรัฐลอมบาร์ดที่ตั้งอยู่ทางตอนใต้ของประเทศอิตาลีในบริเวณเมืองท่าซาแลร์โน ราชรัฐซาแลร์โนก่อตั้งขึ้นในปี ค.ศ. 851 จากราชรัฐเบเนเวนโตหลังจากสงครามกลางเมืองที่เนิ่นนานราวสิบปี จากที่มาดั้งเดิมราชรัฐซาแลร์โนสวามิภักดิ์ต่อจักรวรรดิคาโรแล็งเชียง แต่ตลอดมาในประวัติศาสตร์ของราชรัฐ ซาแลร์โนก็ปกครองตนเองเหมือนเป็นราชรัฐอิสระนอกจากชั่วระยะหนึ่งที่ตกอยู่ภายใต้การปกครองของจักรวรรดิไบแซนไทน์

**อ้างอิง**

**ดูเพิ่ม**
จักรวรรดิโรมันอันศักดิ์สิทธิ์
*จักรวรรดิไบแซนไทน์
หมวดหมู่:รัฐสิ้นสภาพในประเทศอิตาลี
หมวดหมู่:รัฐและดินแดนที่ก่อตั้งในคริสต์ศตวรรษที่ 9
ซาวอย (แก้ความกำกวม)

__NOTOC__
ซาวอย อาจจะหมายถึง- ซาวอย (Savoy) -  อาณาบริเวณในยุโรปตะวันตกที่ก่อตั้งขึ้นหลังจากการล่มสลายของราชอาณาจักรเบอร์กันดีของแฟรงค์- อาณาจักรดยุคแห่งซาวอย (Duchy of Savoy) - ราชวงศ์ซาวอย (House of Savoy) - โรงแรมซาวอย (Savoy Hotel) โรงแรมในลอนดอน- โรงละครซาวอย (Savoy Theatre) โรงแรมในลอนดอน- อุปรากรซาวอย (Savoy opera) อุปรากรชวนขัน- จังหวัดซาวัว (Savoie)
ราชอาณาจักรซาร์ดิเนีย

ราชอาณาจักรซาร์ดิเนีย หรือ ราชอาณาจักรปีเยมอนเต-ซาร์ดิเนีย หรือ ราชอาณาจักรซาร์ดิเนีย-ปีเยมอนเต (Kingdom of Sardinia หรือ Piedmont-Sardinia หรือ Sardinia-Piedmont) เป็นราชอาณาจักรที่อยู่ภายใต้การปกครองของราชวงศ์ซาวอย (House of Savoy) ในปี ค.ศ. 1720 เมื่อพระเจ้าวิตโตรีโอ อาเมเดโอแห่งซิซิลีได้รับเกาะซาร์ดิเนียตามข้อตกลงของสนธิสัญญาลอนดอนเพื่อเป็นการแลกเปลี่ยนกับสูญเสียซิซิลีแก่จักรวรรดิออสเตรีย นอกจากตัวเกาะซาร์ดิเนียแล้วราชอาณาจักรซาร์ดิเนียก็ยังประกอบด้วยซาวอย, ปีเยมอนเต และนิส ลีกูเรียรวมทั้งเจนัวมาเพิ่มต่อมาในปี ค.ศ. 1815 ตามข้อตกลงในการประชุมแห่งเวียนนา (Congress of Vienna) ชื่อของราชอาณาจักรอย่างเป็นทางการจึงเป็น “ราชอาณาจักรซาร์ดิเนีย ไซปรัส และเยรูซาเลม อาณาจักรดยุคแห่งซาวอย และมอนต์เฟอร์รัต, ราชรัฐปีเยมอนเต ” (ราชวงศ์ซาวอยยังคงอ้างสิทธิในราชบัลลังก์ของราชอาณาจักรไซปรัส และ ราชอาณาจักรเยรูซาเลม แต่ทั้งสองราชอาณาจักรตกไปเป็นของจักรวรรดิออตโตมันเป็นเวลานานก่อนหน้านั้นแล้ว) ระหว่างคริสต์ศตวรรษที่ 18 และ คริสต์ศตวรรษที่ 19 ศูนย์กลางของการปกครองและเศรษกิฐของซาร์ดิเนียอยู่ที่ตูรินในปีเยมอนเตบนแผ่นดินใหญ่อิตาลี ในปี ค.ศ. 1860 นิสและซาวอยก็ถูกยกให้ฝรั่งเศสเพื่อเป็นการแลกเปลี่ยนกับการสนับสนุนของฝรั่งเศสในการรวมชาติอิตาลี (Italian unification) ในปี ค.ศ. 1861 ซาร์ดิเนียก็กลายเป็นรัฐก่อตั้งของราชอาณาจักรอิตาลีใหม่และยุติการเป็นราชอาณาจักรตั้งแต่บัดนั้นเป็นต้นมา

**อ้างอิง**

**ดูเพิ่ม**
 ราชอาณาจักรอิตาลี

หมวดหมู่:รัฐสิ้นสภาพในประเทศอิตาลี
หมวดหมู่:แคว้นซาร์ดิเนีย
หมวดหมู่:รัฐและดินแดนที่ก่อตั้งในคริสต์ศตวรรษที่ 18
หมวดหมู่:สิ้นสุดในคริสต์ศตวรรษที่ 19
ซ
กวัตโตรเชนโต

"การประกาศของเทพ" โดยซานโดร บอตตีเชลลี ที่เขียนระหว่าง ค.ศ. 1489 ถึง ค.ศ. 1490 เป็นตัวอย่างงานเขียนของยุคนี้
กวัตโตรเชนโต (Quattrocento แปลว่า "400" หรือจากคำว่า "millequattrocento" ที่แปลว่า "1400" ) เป็นสมัยศิลปะของปลายยุคกลางโดยเฉพาะในสมัยกอทิกนานาชาติและต้นสมัยฟื้นฟูศิลปวิทยา

**ประวัติ**
หลังจากการล่มสลายของจักรวรรดิโรมันตะวันตกในปี ค.ศ. 476 แล้วสิ่งที่ตามมาคือความยุ่งเหยิงทางการเมืองและทางการค้าที่เกิดขึ้นในยุโรป ซึ่งเป็นการเริ่มสมัยยุคกลางตอนต้นที่ยืนยาวมาจนถึงคริสต์ศตวรรษที่ 11 เมื่อการค้าขายเริ่มมีการฟื้นตัวขึ้น ประชากรก็เพิ่มจำนวนมากขึ้น และอำนาจของพระสันตะปาปาก็มั่นคงขึ้น
ในปลายยุคกลางโครงสร้างทางการเมืองของทวีปยุโรปค่อย ๆ วิวัฒนาการจากกลุ่มชนเล็ก ๆ ที่มีหัวหน้าเผ่าปกครองมาเป็นรัฐ-ชาติที่ปกครองโดยระบบพระมหากษัตริย์ซึ่งทำให้สถานะภาพทางการเมืองโดยทั่วไปมีความมั่นคงขึ้น ในอิตาลีศูนย์กลางของเมืองก็เพิ่มความสำคัญขึ้น ในการเป็นที่พำนักอาศัยและประกอบกิจการของพ่อค้าและชนชั้นที่ทำการค้าขายผู้สามารถป้องกันตนเองได้ เงินมาแทนที่ดินในการใช้ในการแลกเปลี่ยน และผู้ที่เคยเป็นทาสที่ดิน (serfs) ก็ได้รับอิสระเพิ่มขึ้น ความเปลี่ยนแปลงของยุคกลางในอิตาลีและความเสื่อมความนิยมของระบบศักดินาเป็นการปูทางให้กับการเปลี่ยนแปลงทางสังคม วัฒนธรรม และเศรษฐกิจ กวัตโตรเชนโตถือกันว่าเป็นยุคคาบสมัยระหว่างสมัยกลางกับสมัยฟื้นฟูศิลปวิทยา
กวัตโตรเชนโตเป็นขบวนการที่นำหน้าสมัยที่ต่อมาเป็นสมัยฟื้นฟูศิลปวิทยาในอิตาลี ศิลปะในยุคนี้เป็นศิลปะที่สะท้อนให้เห็นถึงศิลปะและวัฒนธรรมที่เกิดขึ้นในคริสต์ศตวรรษที่ 15 ซึ่งเป็นลักษณะของศิลปะของตอนปลายสมัยกลางและต้นสมัยฟื้นฟูศิลปวิทยา ที่มีแนวโน้มที่เป็นศิลปะที่มีลักษณะเป็นเอกลักษณ์ของตนเองในการพยายามแสดงความเจริญทางวิทยาศาสตร์ วัฒนธรรม สังคม และเศรษฐกิจเพื่อการรักษาสถาบันพระมหากษัตริย์โดยการใช้คริสต์ศาสนาเป็นเครื่องมือ

**การวิวัฒนาการของกวัตโตรเชนโต**
ศิลปะกวัตโตรเชนโตทิ้งการตกแต่งด้วยโมเสกที่นิยมกันในศิลปะไบแซนไทน์ และลักษณะศิลปะที่ใช้ในการสร้างคริสต์ศาสนศิลป์ในรูปแบบของหน้าต่างประดับกระจกสี, จิตรกรรมฝาผนัง, หนังสือวิจิตร และ ประติมากรรม แต่ศิลปินและประติมากร "กวัตโตรเชนโต" เริ่มนำรูปทรงของศิลปะคลาสสิกเข้ามาผสม

**ศิลปินในยุคกวัตโตรเชนโต**
ในเมื่อสมัย "กวัตโตรเชนโต" คาบกับสมัยฟื้นฟูศิลปวิทยา ศิลปินบางคนจึงกล่าวได้ว่าเป็นทั้งศิลปินยุคกวัตโตรเชนโต และ สมัยฟื้นฟูศิลปวิทยาพร้อมกัน

**อ้างอิง**

**ดูเพิ่ม **
 สมัยฟื้นฟูศิลปวิทยา
หมวดหมู่:จิตรกรรมแบ่งตามสมัย
นักบุญเยโรมในห้องอักษร (เมสสินา)

นักบุญเยโรมในห้องอักษร (St. Jerome in His Study) เป็นภาพเขียนสีน้ำมันที่เขียนโดยอันโตเนลโล ดา เมสสินาจิตรกรคนสำคัญสมัยเรอเนซองส์ชาวอิตาลี ที่ปัจจุบันตั้งแสดงอยู่ที่หอศิลป์แห่งชาติ, ลอนดอนในอังกฤษ  
อันโตเนลโล ดา เมสสินาเขียนภาพ “นักบุญเยโรมในห้องอักษร” ระหว่างปี ค.ศ. 1474 ถึงปี ค.ศ. 1475 ระหว่างที่ไปพำนักอยู่ในเวนิสที่อาจจะเป็นภาพของอันโตนิโอ พาสคาลิโน
left
ภาพนี้เป็นภาพเขียนที่มีขนาดเล็กเป็นภาพของนักบุญเยโรมกำลังทำงานอยู่ในห้องที่ไม่มีผนังและเพดานก็ดูจะมีลักษณะของประตูชัยซึ่งอาจจะเป็นลักษณะของคริสต์ศาสนสถานแบบอารากอน ภาพนี้ก็เช่นเดียวกับภาพอื่นของเมสสินาที่เต็มไปด้วยรายละเอียดที่คล้ายกับศิลปะเฟล็มมิชที่รวมทั้งหนังสือ สัตว์ สิ่งของที่เขียนอย่างละเอียดและตรงตามความจริงที่เห็นได้ด้วยการมองด้วยตา (optical truth)
แสงในภาพนี้ตัดกันพอดีตรงส่วนบนและมือของนักบุญ สิ่งที่น่าสังเกตอีกอย่างหนึ่งคือภูมิทัศน์เมดิเตอเรเนียนนอกหน้าต่างสองด้านของห้อง สัตว์ในภาพก็มี ไก่ฟ้าและนกยูงตรงด้านหน้าของภาพ และแมวและสิงห์โตในเงาด้านขวาของภาพ

**สัญลักษณ์**
เมสสินาใชัสัญลักษณ์หลายอย่างทั้งภาพเขียน หนังสือรอบตัวนักบุญเป็นการแปลพระคัมภีร์ไบเบิลมาเป็นภาษาละติน สิงห์โตในเงามาจากตำนานที่ว่านักบุญเยโรมดึงหนามจากอุ้งตีนของสิงห์โต เพื่อเป็นการตอบแทนบุญคุณสิงห์โตก็ติดตามนักบุญไปทุกหนทุกแห่งเหมือนกับเป็นแมว ไก่ฟ้าและนกยูงไม่มีความสำคัญในตำนานชีวิตแต่โดยทั่วไปแล้วนกยูงเป็นสัญลักษณ์ของความเป็นอมตะ และไก่ฟ้าเป็นสัญลักษณ์ของสัตย์ของพระเยซู

**อ้างอิง**


**ดูเพิ่ม**
อันโตเนลโล ดา เมสสินา
หมวดหมู่:จิตรกรรมในคริสต์ทศวรรษ 1470
หมวดหมู่:อันโตเนลโล ดา เมสสินา
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับนักบุญ
หมวดหมู่:งานสะสมของหอศิลป์แห่งชาติ (ลอนดอน)
พระแม่มารีแห่งภูผา

พระแม่มารีแห่งภูผา (Virgin of the Rocks) เป็นภาพเขียนสีน้ำมันสองภาพที่มีลักษณะการวางภาพที่เหมือนกันที่เขียนโดยเลโอนาร์โด ดา วินชีจิตรกรคนสำคัญสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์ลูฟร์ในกรุงปารีสและเลโอนาร์โด ดา วินชียังได้วาดภาพนี้ขึ้นอีกชิ้นและปัจจุบันถูกเก็บรักษาไว้ที่หอศิลป์แห่งชาติ, ลอนดอนและในอังกฤษ  

**ภาพในพิพิธภัณฑ์ลูฟร์**
ภาพที่ตั้งอยู่ในพิพิธภัณฑ์ลูฟร์เขียนราวระหว่างปี ค.ศ. 1483 ถึงปี ค.ศ. 1486 หรือก่อนหน้านั้น ผู้เชี่ยวชาญส่วนใหญ่มีความเห็นตรงกันว่าเป็นงานเขียนของดา วินชี และเป็นงานเขียนก่อนชิ้นที่อยู่ที่ลอนดอน การใช้ฝีแปรงที่ละเอียดและการใช้ค่าต่างแสง เป็นลักษณะที่เห็นในงานเขียนอื่นหลายชิ้นของดา วินชี ภาพนี้สูงกว่าภาพลอนดอนราว 8 เซนติเมตร บันทึกแรกที่กล่าวถึงภาพนี้บันทึกใน ค.ศ. 1625 เมื่อตกไปเป็นของฝรั่งเศส

**ภาพในหอศิลป์แห่งชาติ**
ภาพในหอศิลป์แห่งชาติเป็นภาพเขียนที่เกือบเหมือนกับภาพแรกและเชื่อกันว่าเขียนโดยดา วินชีเช่นกัน ที่อาจจะเขียนก่อน ค.ศ. 1508 ภาพนี้อาจจะมีผู้ช่วยๆ เขียนบางบริเวณของภาพ เป็นภาพที่เขียนสำหรับชาเปลภราดรภาพ Confraternity of Immaculate Conception ของวัดซานฟรานซิสโคกรานเดในมิลาน วัดซานฟรานซิสโคขายภาพนี้อาจจะราว ค.ศ. 1781 แต่ที่แน่คือใน ค.ศ. 1785 ให้กับกาวิน แฮมมิลตันผู้นำกลับไปอังกฤษ หลังจากผ่านมือไปยังงานสะสมต่างๆ ในที่สุดหอศิลป์แห่งชาติ, ลอนดอนก็ซื้อภาพนี้ใน ค.ศ. 1880
ในเดือนมิถุนายน ค.ศ. 2005 เมื่อใช้เครื่องสะท้อนอินฟรา-เรด (reflectogram) ก็พบว่าภาพใต้ภาพที่เห็นเป็นภาพเขียนอีกภาพหนึ่ง ที่เชื่อกันว่าเป็นภาพเหมือนของสตรีคุกเข่าที่อาจจะอุ้มเด็กไว้ในมือหนึ่งและอีกมือหนึ่งยื่นออกไป นักค้นคว้าบางคนเชื่อว่าความตั้งใจเดิมของดา วินชีคือการเขียนภาพการชื่นชมของพระบุตร  นอกจากนั้นก็ยังมีการแก้อื่นๆ เมื่อตรวจสอบด้วยเครื่องสะท้อนอินฟรา-เรดหรือเอ็กซเรย์

**อ้างอิง**


**ดูเพิ่ม**
 เลโอนาร์โด ดา วินชี- รายชื่อภาพเขียนโดยเลโอนาร์โด ดา วินชี

หมวดหมู่:จิตรกรรมในคริสต์ทศวรรษ 1480
หมวดหมู่:จิตรกรรมในคริสต์ทศวรรษ 1490
หมวดหมู่:จิตรกรรมในคริสต์ทศวรรษ 1500
หมวดหมู่:เลโอนาร์โด ดา วินชี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับแม่พระและพระกุมาร
หมวดหมู่:งานสะสมของหอศิลป์แห่งชาติ (ลอนดอน)
หมวดหมู่:งานสะสมของพิพิธภัณฑ์ลูฟวร์
หมวดหมู่:สงครามในคริสต์ทศวรรษ 1700

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 18
หมวดหมู่:คริสต์ทศวรรษ 1700
หมวดหมู่:สงครามในคริสต์ทศวรรษ 1710

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 18
หมวดหมู่:คริสต์ทศวรรษ 1710
หมวดหมู่:สงครามในคริสต์ทศวรรษ 1660

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 17
หมวดหมู่:คริสต์ทศวรรษ 1660
ริว (สตรีทไฟเตอร์)

ริว (リュウ, 隆; Ryu) เป็นนักสู้ชาวญี่ปุ่น ซึ่งเป็นตัวละครเอกของเกมสตรีทไฟเตอร์ ริวได้รับการจัดสร้างเป็นตัวละครที่ปรากฏในทุกภาคของซีรีส์ และเป็นที่รู้จักกันดีในฐานะของตัวละครเกมต่อสู้ข้ามฝั่ง ริวได้กลายมาเป็นตัวละครที่รู้จักกันมากที่สุดของเกมต่อสู้ โดยเป็นตัวละครหลักของเกมต่อสู้ในยุคแรกเริ่ม ผู้ซึ่งใช้ศิลปะการต่อสู้ผสมผสานระหว่าง คาราเต้และยูโด (ในเนื้อเรื่องคืออันซัทสึเคน)
ริวมีท่าไม้ตาย ฮาโดเคน (หมัดพลังคลื่น), โชริวเคน (หมัดมังกรทะยานฟ้า) และทัทสึมากิ เซนปุคาคุ (ลูกเตะพายุหมุน) และท่าไม้ตายซุปเปอร์คอมโบคือ ชินคูฮาโดเคน (หมัดคลื่นสูญญากาศ) รวมถึงเดนจินฮาโดเคน และชิน-โชริวเคน ที่ปรากฏในภาค 3 และในภาค 4 มีท่าไม้ตายอุลตร้าคอมโบคือเมทสุฮาโดเคน (Ultra I) และเมทสุโชริวเคน (Ultra II)

**ประวัติตามท้องเรื่อง**
ริวเป็นศิษย์ร่วมสำนักเดียวกันกับเคน มาสเตอร์ ซึ่งเป็นชาวอเมริกันที่มีรูปแบบการโจมตีคล้ายกัน (ในขณะที่ริวเน้นการโจมตีโดยใช้คลื่นพลัง ส่วนเคนเน้นการใช้หมัดมังกรทะยานฟ้า) นอกจากนี้ ริวยังมีคู่ประลองคนสำคัญอีกรายหนึ่งคือสกัดซึ่งเป็นนักมวยไทย ตามท้องเรื่องนั้น ริวได้เคยใช้ท่าไม้ตายโชริวเคนฝากรอยแผลเป็นขนาดใหญ่ที่ลำตัวของสกัดมาแล้วครั้งหนึ่ง ทำให้สกัดเกิดแค้นใจและคิดหวนกลับมาประลองฝีมือวัดความเป็นจ้าวแห่งนักสู้กันอีกครั้ง
สตรีทไฟเตอร์
ริวเป็นหนึงในผู้เข้าร่วมแข่งขันรายการเวิลด์วอร์ริเออร์ ภายหลังจากการปราบผู้ท้าชิงทั้งหลายลง ทักษะของริวก็แกร่งพอที่จะสู้กับสกัดได้แล้ว เมื่อทั้งคู่ได้ทำการต่อสู้กัน ผลปรากฏว่าสกัดสามารถล้มริวลงได้ และคิดว่าตนเป็นฝ่ายชนะแล้วจึงพยุงร่างของริวขึ้นมา แต่ด้วยความต้องการที่จะเอาชนะของริว ภาวะจิตสังหารที่เรียกว่า ซาตสึอิ โนะ ฮาโด ได้ครอบงำริว เขาใช้ท่าไม้ตายเมทสุโชริวเคนโจมตีใส่สกัดจนเกิดรอยแผลเป็นขนาดใหญ่และหมดสติไป เมื่อสกัดได้ฟื้นขึ้นมาเขาก็พบกับรอยแผลที่เกิดขึ้น สกัดจึงสาบานตนว่าจะแก้แค้นริวอีกครั้งหนึ่ง

**เกี่ยวกับตัวละคร**
 กัว ฟู่เฉิง เคยรับบทเป็นริว ในภาพยนตร์ฮ่องกงเรื่อง บันล็อก ผู้ชายทะลุเวลา (Futurecops)- ท่าไม้ตาย "โชริวเคน" ของริวและเคน เคยเป็นท่าพิเศษของเอ็กซ์ในร็อคแมน X2 เช่นเดียวกันได้รวมไปถึงอาวุธ ไรซิงไฟเออร์ ของแมกมาร์ด ดรากูน ซึ่งเป็นบอสจากร็อคแมน X4 ที่สามารถใช้ท่าไม้ตายนี้ได้เช่นกัน โดยท่าไรซิงไฟเออร์มีความคล้ายคลึงกับโชริวเคนเป็นอย่างมาก นอกจากนี้ท่าไม้ตาย "ฮาโดเคน" ของริวและเคนเป็นท่าพิเศษของเอ็กซ์ในร็อคแมน X ภาคแรก เช่นเกัน

**อ้างอิง**
 นิตยสารเกมแม็คออนไลน์ (สนพ.อนิเมทกรุ๊ป)- นิตยสารเมก้า (สนพ.วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ริว" -  แฟนเพจ "ริว" ใน Facebook-  บริษัทแคปคอมผู้ผลิตเกมสตรีทไฟเตอร์ 
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครที่เป็นนักคาราเต้
หมวดหมู่:ตัวละครที่เป็นนักยูโด
หมวดหมู่:ตัวละครชาวญี่ปุ่นในวิดีโอเกม
หมวดหมู่:สัญลักษณ์นำโชควิดีโอเกม
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครวิดีโอเกมที่มีความสามารถเกี่ยวกับไฟฟ้าหรือแม่เหล็ก
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครที่เป็นนักเคนโป
หมวดหมู่:ตัวละครวิดีโอเกมที่อิงจากบุคคลจริง
หมวดหมู่:ตัวละครชายในวิดีโอเกม
หมวดหมู่:สงครามในคริสต์ทศวรรษ 1650

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 17
หมวดหมู่:คริสต์ทศวรรษ 1650
หมวดหมู่:สงครามในคริสต์ทศวรรษ 1610

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 17
หมวดหมู่:คริสต์ทศวรรษ 1610
หมวดหมู่:สงครามในคริสต์ทศวรรษ 1620

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 17
หมวดหมู่:คริสต์ทศวรรษ 1620
หมวดหมู่:สงครามในคริสต์ทศวรรษ 1630

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 17
หมวดหมู่:คริสต์ทศวรรษ 1630
หมวดหมู่:สงครามในคริสต์ทศวรรษ 1640

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 17
หมวดหมู่:คริสต์ทศวรรษ 1640
สงครามกอธิค (ค.ศ. 376-382)

สงครามกอธิค (ค.ศ. 376–382) (Gothic War (376–382))  เป็นสงครามระหว่าง จักรวรรดิโรมันที่นำโดยจักรพรรดิวาเลนส์และจักรพรรดิธีโอโดเซียสที่ 1ฝ่ายหนึ่งและกอธ ชนอลัน และ ฮั่น ที่นำโดยฟริติเกิร์น, อลาเธียส, ซาแฟร็กซ และ ฟาร์โนเบียสอีกฝ่ายหนึ่ง สงครามกอธิคเริ่มขึ้นในปี ค.ศ. 376 และสิ้นสุดลงในปี ค.ศ. 382 ผลของสงครามกอธ อลัน และ ฮั่นได้รับความพ่ายแพ้อย่างย่อยยับ
สงครามกอธิคเป็นสงครามต่อเนื่องที่เกิดจากการที่ชนกอธเข้ารุกรานและปล้นสดมในบริเวณตะวันออกของจักรวรรดิโรมันในคาบสมุทรบอลข่าน สงครามครั้งนี้โดยเฉพาะในยุทธการอาเดรียโนเปิลเป็นจุดที่เปลี่ยนประวัติศาสตร์ของจักรวรรดิโรมัน การรุกรานของอนารยชนเป็นครั้งแรกที่ต่อเนื่องกันมาหลังจากนั้นเป็นเวลาอีกหนึ่งร้อยปีเป็นปัจจัยสำคัญในการนำมาซึ่งการล่มสลายของจักรวรรดิโรมันในที่สุด

**อ้างอิง**

**ดูเพิ่ม**
 จักรวรรดิโรมัน 
หมวดหมู่:สงครามสมัยโบราณ
หมวดหมู่:สงครามเกี่ยวข้องกับจักรวรรดิโรมัน
หมวดหมู่:สงครามเกี่ยวข้องกับอนารชน
หมวดหมู่:สงครามในคริสต์ทศวรรษ 370
หมวดหมู่:สงครามในคริสต์ทศวรรษ 380
หมวดหมู่:สงครามในคริสต์ทศวรรษ 370

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 4
หมวดหมู่:คริสต์ทศวรรษ 370
หมวดหมู่:สงครามในคริสต์ทศวรรษ 380

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 4
หมวดหมู่:คริสต์ทศวรรษ 380
หมวดหมู่:สงครามในคริสต์ทศวรรษ 1760

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 18
หมวดหมู่:คริสต์ทศวรรษ 1760
หมวดหมู่:สงครามในคริสต์ทศวรรษ 1750

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 18
หมวดหมู่:คริสต์ทศวรรษ 1750
หมวดหมู่:สงครามในคริสต์ทศวรรษ 1450

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 15
หมวดหมู่:คริสต์ทศวรรษ 1450
หมวดหมู่:สงครามในคริสต์ทศวรรษ 1460

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 15
หมวดหมู่:คริสต์ทศวรรษ 1460
หมวดหมู่:สงครามในคริสต์ทศวรรษ 1470

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 15
หมวดหมู่:คริสต์ทศวรรษ 1470
หมวดหมู่:สงครามในคริสต์ทศวรรษ 1480

หมวดหมู่:สงครามแบ่งตามคริสต์ทศวรรษ
หมวดหมู่:สงครามในคริสต์ศตวรรษที่ 15
หมวดหมู่:คริสต์ทศวรรษ 1480
จักรพรรดิเมาริกิอุส

จักรพรรดิเมาริกิอุส หรือ จักรพรรดิเฟลเวียส มอริเชียส ไทบีเรียส ออกัสตัส (Maurice; ชื่อเต็ม: Flavius Mauricius Tiberius Augustus; Φλάβιος Μαυρίκιος Τιβέριος Αύγουστος; Մավրիկ, Mavrig) (ค.ศ. 539 – 27 พฤศจิกายน ค.ศ. 602) เมาริกิอุสทรงเป็นนักการทหารและพระจักรพรรดิแห่งจักรวรรดิไบแซนไทน์ของราชวงศ์จัสติเนียน ผู้ทรงครองราชย์ระหว่างวันที่ 13 สิงหาคม ค.ศ. 582 จนเสด็จสวรรคตเมื่อวันที่ 27 พฤศจิกายน ค.ศ. 602 โดยมีพระราชจักรพรรดิโฟคาสเป็นผู้ครองราชย์ต่อมา จักรพรรดิเมาริกิอุสทรงเป็นประมุขคนสำคัญคนหนึ่งในสมัยแรกของจักรวรรดิไบแซนไทน์ ในรัชสมัยของพระองค์เต็มไปด้วยการสงครามที่ต่อเนื่องกันตลอดรัชสมัยและจากทุกด้าน

**อ้างอิง**

**ข้อมูลเพิ่มเติม**
 จักรวรรดิไบแซนไทน์
หมวดหมู่:จักรพรรดิไบแซนไทน์
หมวดหมู่:เจ้าแผ่นดินที่ถูกปลดจากราชบัลลังก์
จักรพรรดิโพกัส

จักรพรรดิโพกัส (Phocas; Φωκάς, Phokas) ( – ค.ศ. 610) โพกัสทรงขึ้นครองราชย์เป็นพระจักรพรรดิแห่งจักรวรรดิไบแซนไทน์ โดยการชิงราชบัลลังก์จากจักรพรรดิเมาริกิอุส ต่อมาพระองค์เองก็ถูกโค่นราชบัลลังก์โดยจักรพรรดิเฮราคลิอัสหลังจากที่ทรงพ่ายแพ้ในสงครามกลางเมือง ระยะเวลาการครองราชย์ของพระองค์เริ่มขึ้นตั้งแต่ปี ค.ศ. 602 และสิ้นสุดลงใน ค.ศ. 610

**อ้างอิง**

**ข้อมูลเพิ่มเติม**
 จักรวรรดิไบแซนไทน์
หมวดหมู่:จักรพรรดิไบแซนไทน์
จักรพรรดิเฮราคลิอัส

จักรพรรดิเฮราคลิอัส หรือ จักรพรรดิเฮราเคลออส (, Φλάβιος; ราว ค.ศ. 575 – 11 กุมภาพันธ์ ค.ศ. 641) เฮราคลิอัสเป็นจักรพรรดิเชื้อสายอาร์มีเนียแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์เป็นเวลากว่าสามสิบปีระหว่างวันที่ 5 ตุลาคม ค.ศ. 610 จนเสด็จสวรรคตเมื่อวันที่ 11 กุมภาพันธ์ ค.ศ. 641 การเรืองอำนาจของพระองค์เริ่มขึ้นในปี ค.ศ. 608 เมื่อพระองค์และพระราชบิดาเฮราคลิอัสผู้อาวุโสผู้เป็นรองอุปราชแห่งอาณาจักรอุปราชแห่งแอฟริกา (Exarchate of Africa) สามารถนำการปฏิวัติต่อต้านจักรพรรดิโพกัสผู้ไม่เป็นที่นิยมได้สำเร็จ 
ในระหว่างรัชสมัยที่ทรงปกครองพระองค์ก็ทรงเข้าทำการรณรงค์หลายครั้ง รวมทั้งในการสงครามกับพระมหากษัตริย์เปอร์เชียคอสเราที่ 2 (Khosrau II) แห่งจักรวรรดิซาสซานิยะห์ (Sassanid Empire) และทรงเป็นจักรพรรดิไบแซนไทน์องค์แรกที่เข้าต่อสู้ในสงครามไบแซนไทน์-อาหรับ (Byzantine-Arab Wars) ที่ต่อเนื่องมาจนกระทั่งปี ค.ศ. 1180 
เมื่อสมเด็จพระสันตะปาปาจอห์นที่ 4ทรงขอ จักรพรรดิเฮราคลิอัสก็ทรงส่งครูและผู้สอนศาสนาไปยังบริเวณดาลเมเชีย (Dalmatia) ซึ่งเป็นกลุ่มจังหวัดใหม่ของโครเอเชียที่เป็นตั้งถิ่นฐานของพอร์กาและบรรดาพี่น้องผู้ยังเป็นเพกันสลาฟ พระองค์ทรงเป็นผู้ยกเลิกการใช้ภาษาละตินในหนังสือราชการ และหันไปรับวัฒนธรรมกรีกมาแทนที่ (Hellenisation) นอกจากนั้นแล้วก็ยังทรงได้ชื่อว่าเป็นผู้ก่อตั้งระบบการบริหารแบบธีม (Thematic system) แต่นักประวัติศาสตร์สมัยใหม่ไม่เห็นด้วยและเห็นว่าทรงมีส่วนเกี่ยวข้องในการวิวัฒนาการระบบนี้แต่เพียงเล็กน้อย

**อ้างอิง**

**ข้อมูลเพิ่มเติม**
 จักรวรรดิไบแซนไทน์

**แหล่งข้อมูลอื่น**
หมวดหมู่:จักรพรรดิไบแซนไทน์
หมวดหมู่:ผู้นำที่ได้อำนาจจากรัฐประหาร
ซาสึเกะ (แก้ความกำกวม)

ซาสึเกะ สามารถหมายถึง- ซารุโทบิ ซาสึเกะ - นินจาในนิทานพื้นบ้านของญี่ปุ่น- ซาสึเกะ - เป็นรายการเกมโชว์ของประเทศญี่ปุ่น

**ตัวละครในบันเทิงคดี**
 อุจิวะ ซาสึเกะ - ตัวละครจากเรื่องนินจาคาถาโอ้โฮเฮะ- ซารุกาคุเระ ซาสึเกะ - ตัวละครจากเรื่องรันม่า ½ ไอ้หนุ่มกังฟู- ซารุโทบิ ซาสึเกะ (นินจาคาถาโอ้โฮเฮะ) - ตัวละครจากเรื่องนินจาคาถาโอ้โฮเฮะ- ซารุโทบิ ซาสุเกะ (ซามูไรดีปเปอร์ เคียว) - ตัวละครจากเรื่องซามูไรดีปเปอร์ เคียว- ซาสุเกะ (มิรุโมะ ภูตจิ๋วจอมยุ่ง) - ตัวละครจากเรื่องมิรุโมะ ภูตจิ๋วจอมยุ่ง- ซาสุเกะ (ขบวนการนินจา คาคุเรนเจอร์) - ตัวละครจากเรื่องขบวนการนินจา คาคุเรนเจอร์- ซาสึเกะ (ขบวนการตูบน้อยนักสู้) - ตัวละครจากเรื่องขบวนการตูบน้อยนักสู้- โคโซมารุ ซาสุเกะ - ตัวละครจากเรื่องอินาสึมะอีเลฟเวน
หมวดหมู่:ชื่อภาษาญี่ปุ่น
จักรพรรดิคอนสแตนตินที่ 3 แห่งจักรวรรดิไบแซนไทน์

จักรพรรดิคอนสแตนตินที่ 3 แห่งไบแซนไทน์ หรือ เฮราคลิอัส โนวัส คอนสแตนตินัส (Constantine III (Byzantine emperor); ชื่อเต็ม: Heraclius Novus Constantinus; Ηράκλειος (νέος) Κωνσταντίνος) (3 พฤษภาคม ค.ศ. 612 – 20 เมษายน หรือ 24/26 พฤษภาคม ค.ศ. 641) คอนสแตนตินที่ 3 ทรงเป็นจักรพรรดิแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์เพียงสี่เดือนตั้งแต่เดือน กุมภาพันธ์ ค.ศ. 641 จนเสด็จสวรรคต คอนสแตนตินเป็นพระราชโอรสองค์โตในจักรพรรดิเฮราคลิอัสและพระอัครมเหสีองค์แรกจักรพรรดินียูโดเคีย

**อ้างอิง**

**ข้อมูลเพิ่มเติม **
 จักรวรรดิไบแซนไทน์
หมวดหมู่:จักรพรรดิไบแซนไทน์
หมวดหมู่:รัฐสิ้นสภาพในประเทศสเปน

ดูบทความ อาณาจักร และ ตำแหน่งสังฆราช ในการช่วยระบุประเภทหรือฐานะของอาณาจักร หรือ รัฐ
หมวดหมู่:ประวัติศาสตร์สเปน
สเปน
หมวดหมู่:รัฐสิ้นสภาพในประเทศฝรั่งเศส

ดูบทความ อาณาจักร และ ตำแหน่งสังฆราช ในการช่วยระบุประเภทหรือฐานะของอาณาจักร หรือ รัฐ
ฝรั่งเศส
หมวดหมู่:ประวัติศาสตร์ฝรั่งเศส
จักรพรรดิอเล็กซานเดอร์แห่งไบแซนไทน์

จักรพรรดิอเล็กซานเดอร์แห่งไบแซนไทน์ (Alexander; Αλέξανδρος) (19 กันยายน ค.ศ. 870 – 6 มิถุนายน ค.ศ. 913) บางครั้งก็ลำดับเป็นอเล็กซานเดอร์ที่ 3 พระองค์ทรงเป็นจักรพรรดิแห่งจักรวรรดิไบแซนไทน์ของราชวงศ์มาซิโดเนียนผู้ทรงครองราชย์ระหว่าง ค.ศ. 912 จนถึง ค.ศ. 913 อเล็กซานเดอร์เป็นพระราชโอรสองค์ที่สามในพระจักรพรรดิบาซิลที่ 1 และจักรพรรดินียูโดเคีย อินเจรินา พระองค์ไม่ทรงมีปัญหาเหมือนกับพระเชษฐาจักรพรรดิลีโอที่ 6 เดอะไวส์ว่าผู้ใดเป็นพระราชบิดาที่แท้จริงระหว่างจักรพรรดิบาซิลและจักรพรรดิมิคาเอลที่ 3 เพราะประสูติหลายปีหลังจากที่จักรพรรดิมิคาเอลเสด็จสวรรคตไปแล้ว
อเล็กซานเดอร์ทรงได้รับการสวมมงกุฎให้เป็นพระจักรพรรดิร่วมกับพระราชบิดาราวปี ค.ศ. 879  หลังจากการเสด็จสวรรคตของพระเชษฐาจักรพรรดิลีโอเมื่อวันที่ 11 พฤษภาคม ค.ศ. 912 แล้วอเล็กซานเดอร์ก็เป็นพระจักรพรรดิอาวุโสเคียงข้างพระราชโอรสของลีโอ--จักรพรรดิคอนสแตนตินที่ 7 พระองค์ทรงเป็นจักรพรรดิไบแซนไทน์พระองค์แรกที่ใช้คำว่า “autocrator”  (αὑτοκράτωρ πιστὸς εὑσεβὴς βασιλεὺς)  บนเหรียญเพื่อเป็นการฉลองการเป็นอิสระจากการเป็นพระจักรพรรดิร่วมมาถึง 33 ปี หลังจากนั้นพระองค์ก็ทรงปลดที่ปรึกษาและผู้ที่ได้รับแต่งตั้งของจักรพรรดิลีโอจนแทบหมดสิ้นรวมทั้งผู้บังคับบัญชากองทัพเรือและพระสังฆราช และพระราชมารดาของคอนสแตนตินที่ 7 ผู้ทรงส่งไปไว้ในสำนักชี  และทรงหันไปแต่งตั้งให้นิโคลัส มิสติคอสให้กลับมาเป็นสังฆราชอีกครั้งหลังจากที่ถูกปลดโดยลีโอเพราะไม่เห็นด้วยกับการเสกสมรสครั้งที่สี่ของพระองค์ ระหว่างรัชสมัยอันสั้นของพระองค์อเล็กซานเดอร์ก็ถูกโจมตีโดยกองทัพของอัล-มุคตาดีร์ (Al-Muqtadir) แห่งจักรวรรดิกาหลิปอับบาซียะฮ์จากตะวันออก และทรงริเริ่มสงครามกับจักรพรรดิซิเมียนที่ 1 แห่งบัลแกเรียโดยไม่ทรงส่งบรรณาการไปถวายเมื่อซิเมียนขึ้นครองราชย์ อเล็กซานเดอร์เสด็จสวรรคตหลังจากการเล่นโปโลจากความเหน็ดเหนื่อยเมื่อวันที่ 6 มิถุนายน ค.ศ. 913 ตามที่อ้างกันว่าสมตามคำทำนายของพระเชษฐาที่ว่าจะทรงครองราชย์ได้เพียง 13 เดือนเท่านั้น

**อ้างอิง**

**ข้อมูลเพิ่มเติม**
 จักรวรรดิไบแซนไทน์
หมวดหมู่:จักรพรรดิไบแซนไทน์
บลูสนาร์ฟฟิง

บลูสนาร์ฟฟิง (Bluesnarfing) คือ รูปแบบการเชื่อมต่อข้อมูลโดยไม่ได้รับการอนุญาตจากผู้ใช้ผ่านทางบลูทูธ เช่น การเชื่อมต่อระหว่าง มือถือ คอมพิวเตอร์ และพีดีเอ เพื่อเข้าไปดึงข้อมูลส่วนตัวต่าง ๆ เช่น เบอร์โทรศัพท์ ตารางเวลานัดหมาย อีเมล และเอสเอ็มเอส และในบางกรณีสามารถดึงรูปภาพและวิดีโอส่วนตัวได้ โปรแกรมส่วนใหญ่จะต้องได้รับการ "จับคู่" (pairing) เพื่อรองรับการเชื่อมต่อ อาจมีบางโปรแกรมที่สามารถเข้าไปดึงข้อมูลได้โดยไม่ต้องจับคู่
บลูสนาร์ฟฟิงเป็นการกระทำที่ร้ายแรงกว่าบลูแจกกิง (bluejacking) แต่ทั้งสองกรณีใช้หลักการเดียวกันโดยที่ว่าจะเชื่อมต่อโดยไม่ให้เจ้าของรู้ตัว อุปกรณ์ทุกชนิดที่เปิดโหมด "ให้ค้นพบได้" (discoverable) เอาไว้จะเข้าข่ายการโดนกระทำบลูแจกกิงและถึงขั้นบลูสนาร์ฟฟิง การซ่อนการมีอยู่ของเครื่องนั้น จะสามารถลดความเสี่ยงของการโดนบลูสนาร์ฟฟิงได้ เนื่องจากบลูสนาร์ฟฟิงเป็นการละเมิดสิทธิส่วนบุคคล จึงเป็นเรื่องผิดกฎหมายในหลายประเทศ

**อ้างอิง**
 http://gadgets.softpedia.com/news/How-to-Protect-Yourself-Against-Bluetooth-Hacking-Bluesnarfing-1254-01.html date=2009-04-26 - http://www.bluetomorrow.com/content/section/177/281/ date=2009-08-15 
หมวดหมู่:บลูทูธ
หมวดหมู่:การแฮ็ก
สติวเดนต์ซินโดรม

สติวเดนต์ซินโดรม (student syndrome) หมายถึง อาการของคนที่จะเริ่มปลุกตัวเองให้กระตือรือร้นต่องานในช่วงเวลาสุดท้ายที่เป็นไปได้ก่อนที่จะถึงกำหนดส่ง ซึ่งเป็นการกระทำให้สูญเสียแก่ตนเองและทำให้เกิดการสร้างสิ่งรองรับที่หนักในการประมาณระยะเวลา
ซึ่งมันถูกระบุไว้โดย Eliyahu M. Goldratt ในหนังสือนวนิยายเกี่ยวกับวิกฤตที่เป็นลูกโซ่
Student Syndrome เป็นรูปแบบหนึ่งของการผัดวันประกันพรุ่ง แต่จะมีการวางแผนได้แง่ที่ดี สำหรับตัวอย่างเช่น ถ้านักเรียนหรือกลุ่มของนักเรียนไปหาอาจารย์และมักจะถามเกี่ยวกับการขอเลื่อนการกำหนดเวลาโดยพวกเขาจะแก้ตัวในสิ่งที่เขาเรียกร้องโดยที่จะให้โครงงานที่เกินเวลานั้นได้ทำต่อไปได้อีก พวกเขาจะขอสิ่งนี้ด้วยความตั้งใจ ในความเป็นจริงนักเรียนส่วนใหญ่จะมีงานอื่นๆหรือกิจกรรมที่พวกเขาต้องการทำอย่างเต็มที่ที่จะใช้ในการปรับปรุงใบงานหรือโครงงาน สุดท้ายแล้วพวกเขาเหมือนในตอนที่เริ่มต้นคือต้องการที่จะเพิ่มเวลาเส้นตายไปอีก student syndrome คือการป้องกันโดยความเข้าใจของบุคคลธรรมดาของการทำงานของความจำของมนุษย์ เป็นสุดยอดแนวคิดของบุคคลในความจำระยะสั้นที่หายไปตามเวลาที่ผ่าน ดังนั้นการเรียนรู้เมื่อตอนสุดท้ายจะทำให้มีการเพิ่มความจำในระหว่างการสอบ ยิ่งไปกว่านั้นจะทำให้สูญเสียการจดจำในระยะยาวและความสำคัญลดน้อยลงสำหรับการนำเสนอที่ว่าง (ซึ่งเป็นเอาเปรียบของการไม่มีผลกระทบ)

**ดูเพิ่ม**
 กฎของพาร์กินสัน

**อ้างอิง**
หมวดหมู่:การศึกษา
หมวดหมู่:การจัดการโครงการ
หมวดหมู่:การบริหารเวลา
บลูแจ็กกิง

บลูแจ็กกิง (bluejacking) ส่งข้อมูลที่ไม่ต้องการการตอบสนอง (unsolicited) ผ่านทางบลูทูธไปยังอุปกรณ์ที่รองรับบลูทูธ ตัวอย่างเช่น มือถือ พีดีเอ หรือ คอมพิวเตอร์ โดยการใช้ vCard (bluedating หรือ bluechat) ที่อยู่ในรูปแบบเกณฑ์วิธีการสื่อสาร OBEX
บลูทูธส่วนใหญ่มีระยะการใช้งานอยู่ประมาณ 10 เมตร (32.8 ฟุต) จากมือถือ แต่คอมพิวเตอร์บางชนิดสามารถส่งสัญญาณไปได้ไกลถึง 100 เมตร (328 ฟุต) ในบลูทูธ Class 1

**ต้นกำเนิด**
มีการกล่าวถึงไว้ว่า บลูแจ็กกิงนี้ได้มีการเริ่มปฏิบัติโดยที่ปรึกษาด้านเทคโนโลยีสารสนเทศผู้หนึ่งที่พยายามจะใช้มือถือของตนเพื่อโฆษณา โซนี่ อิริคสัน โดยใช้การผสมระหว่างคำว่า บลูทูธ และ อะแจ็ก (ajack) ซึ่งเป็นชื่อที่เค้าใช้ในกระทู้ถาม-ตอบของแฟนคลับโซนี่ อิริคสัน ในภาษาอังกฤษ แจ็กกิง (jacking) โดยทั่วไปเป็นคำย่อของ คำว่า ไฮแจ็ก (hijack) คือการกระทำที่ว่าด้วยการเข้าคุมอำนาจสิ่งใดสิ่งหนึ่ง เมื่อนำมารวมกันแล้วจึงได้เป็นคำว่า บลูแจ็กกิง

**การใช้**
โดยทั่วไป บลูแจ็กกิง คือ การกระทำที่ไม่มีความร้ายแรงหรือเป็นการละเมิดสิทธิของผู้อื่น โดยที่ข้อมูลที่ส่งไปมักจะเป็นข้อความตัวอักษร แต่เนื่องจากมือถือสมัยนี้ทำให้สามารถส่งรูปและเสียงได้ด้วย การกระทำบลูแจ็คเคยใช้ในการค้าขายแบบ "กอริลล่า"(guerrilla marketing) เพื่อการโฆษณาเกมส์บางประเภท 
เนื่องจากทุกๆวันนี้ บลูทูธได้มีการใช้อย่างแพร่หลายจึงทำให้ง่ายต่อการติดไวรัสคอมพิวเตอร์ตัวอย่างเช่น ม้าโทรจัน 
บลูแจ็กกิงไม่ใช่การกระทำบลูสนาฟฟิง เนื่องจากบลูแจ็กกิงส่งข้อมูลที่ไม่ต้องรับการตอบสนองและไม่เป็นภัยต่อผู้รับ ในขณะที่บลูสนาฟฟิงจะเข้าไปดึงข้อมูลส่วนบุคคลโดยที่ไม่ได้รับการอนุญาตและเป็นการกระทำที่ผิดกฎหมาย

**อุปกรณ์และซอฟต์แวร์**
อุปกรณ์หลายชิ้นได้ถูกพัฒนาขึ้นเพื่อบลูแจ็กกิงโดยส่วนใหญ่อยู่ในช่วงปี ค.ศ. 2000-2004 เนื่องจากเป็นช่วงที่พิ่งค้นพบข้อบกพร่องของบลูทูธส่วนใหญ่แล้วถูกสร้างขึ้นเฉพาะบุคคลโดยมีวัตถุประสงค์ที่เจาะจงไปในด้านเดียว

**อ้างอิง**
 http://spark.stop.googlepages.com/WhatisBluejacking.pdf date=2009-09-02 - http://www.bluejackq.com/what-is-bluejacking.shtml date=2008-02-26 
หมวดหมู่:บลูทูธ
หมวดหมู่:สแปม
แม่แบบ:พระไตรปิฎกเถรวาท

พระวินัยปิฎก
 
 
 
 
    
    
    
    
    
    
    
    
คัมภีร์ขันธกะ
 
 
 
 
 
 
 
 
 
 
 
 
พระสุตตันตปิฎก
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
พระอภิธรรมปิฎก
 
 
 
 
    
    
    
    
    
    
    
    
    
    
    
    
สงฺ
วิภงฺ
ธาปุ.
กถา
ปัฏฐานปกรณ์
ธีระชาติ ธีระวิทยากุล

ธีระชาติ ธีระวิทยากุล (เกิดเมื่อ 13 มีนาคม พ.ศ. 2519) หรือเป็นที่รู้จักในชื่อ อู๊ด เป็นต่อ (หนูอ้น) เป็นนักแสดงตลกชาวไทย มีชื่อเสียงจากละครซิตคอมเรื่อง เป็นต่อ ในบท "อู๊ด" มีเอกลักษณ์ประจำตัว คือ มักแต่งตัวเหมือนกับนักร้องเพื่อชีวิต และมีวลีประจำตัว คือ "พี่น้องครับ"ผมสูง200ครับพี่น้องครับ

**ประวัติ**
ธีระชาติเป็นชาวอำเภอท่าคันโท จังหวัดกาฬสินธุ์ เป็นบุตรของช่วง ธีระวิทยากุล (เสียชีวิตเมื่อ 11 สิงหาคม 2564) ครอบครัวมีกิจการร้านซ่อมนาฬิกา จบการศึกษาระดับชั้นมัธยมศึกษาปีที่ 6 มีความใฝ่ฝันที่จะเป็นนักดนตรีเพื่อชีวิตตั้งแต่เด็ก จึงออกจากบ้านไปเป็นลูกวงดนตรีกะท้อนและซูซู และตั้งวงดนตรีกับเพื่อน ๆ แต่ไม่ประสบความสำเร็จ เนื่องจากในสมัยนั้นการไปเป็นนักดนตรียังถูกมองว่าเป็นพวกเต้นกินรำกิน รวมถึงเป็นนักแสดงตลกคณะเหลือเฟือ มกจ๊ก  โดยเล่นเป็นนักดนตรีเพื่อชีวิต "แอ๊ด มกจ๊ก" ล้อเลียน แอ๊ด คาราบาว
การแสดงตลกในคณะเหลือเฟือ มกจ๊ก ไปสะดุดตาจิรศักดิ์ โย้จิ้ว ผู้กำกับละครซิตคอม เป็นต่อ จึงได้ติดต่อให้เข้ามาร่วมแสดง มีประโยคเด็ดว่า "พี่น้องครับ"

**ผลงาน**

**ซิตคอม**

**ละครโทรทัศน์**

**ภาพยนตร์**
 อนุบาลเด็กโข่ง- ดรีมทีม (แสดงเป็นผู้บรรยายการแข่งขันชักเย่อของช่วงท้ายของภาพยนตร์)- หมากเตะ รีเทิร์น- เงา กรรมใครกรรมมัน- สาระแนเห็นผี- รักเลี้ยวเฟี้ยวว
(อ่ะ)- ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง

**หนังสือ**
 ผมอัจฉริยะหรือปัญญาอ่อน ? พี่น้องคร้าบบบ... (เปิดบันทึกลับที่พับไว้นานถึง 35 ปี เล่าประสบการณ์ชีวิตตั้งแต่แรกคลอดยันวันนี้ วันที่ชีวิตเป็นต่อ โดย สำนักพิมพ์ "บายัญชาน่า")

**ละครเวที**
 แม่นาคพระโขนง เดอะมิวสิคัล รับบท เตี้ย : เพื่อนพ่อมาก- รักจับใจ เดอะโรแมนติกมิวสิคัล รับบท หนุ่ย

**พิธีกร**
 โชว์ไทยไชโย (พิธีกร) ร่วมกับ เจี๊ยบ เชิญยิ้ม, กิตติ เชี่ยววงศ์กุล ช่องวัน 31- พ่อบ้านปากเก่ง (พิธีกร) ร่วมกับ เจี๊ยบ เชิญยิ้ม, กิตติ เชี่ยววงศ์กุล ช่องวัน 31- Davinci เกมถอดรหัส (พิธีกร) ร่วมกับ ชาคริต แย้มนาม ช่อง 3

**ผลงานอื่น ๆ**
 เป็นแขกรับเชิญ BIE LOVE ATTACK CONCERT ของ บี้ เดอะสตาร์- เป็นแขกรับเชิญ คอนเสิร์ต แบบเบิร์ดเบิร์ดโชว์ 2008 ตอน MAGIC MEMORIES ความสุข ความทรงจำ ไม่มีที่สิ้นสุด ของ เบิร์ด ธงไชย
*เป็นแขกรับเชิญ คอนเสิร์ต พลพล รวมพลคนน่ากอด ของ พลพล- ผู้บรรยายรายการ Takeshi's Castle Original Classic  (พากย์ภาษาไทย) ช่อง Disney XD- ซีรีส์ชุมชนสมหวัง หมู่ 8 ของสมหวัง เงินสั่งได้ รับบท พี่ชัย

**อ้างอิง**
หมวดหมู่:นักแสดงชายชาวไทย
หมวดหมู่:นักแสดงตลกไทย
หมวดหมู่:บุคคลจากอำเภอท่าคันโท
ซันไรส์/ซันเซต~เลิฟอิสออล~

ซันไรส์/ซันเซต~เลิฟอิสออล~ (Sunrise / Sunset ~LOVE is ALL~) เป็นผลงานซิงเกิลที่ 47 ของอายูมิ ฮามาซากิ วางขายในวันที่  12 สิงหาคม พ.ศ. 2552 ในรูปแบบดับเบิล เอ ไซด์ ซิงเกิล  
เพลง "Sunrise ~LOVE is ALL~" เป็นเพลงประกอบละครเรื่อง "ดันเดย์ ดาเดย์?~เรนไอโชเซะทสึกะ~" ทางช่องทีวีอาซาฮี  และเป็นเพลงประกอบโฆษณา MUSICO ของระบบเครือข่ายโทรศัพท์มือถือ NTT  ส่วนเพลง "Sunset ~LOVE is ALL~" เป็นเพลงประกอบโฆษณา music.jp  และโฆษณากล้องดิจิทัล LUMIX FX60 ของพานาโซนิค

**รายชื่อเพลง**
# Sunrise ~LOVE is ALL~ -Original mix-
# Sunset ~LOVE is ALL~ -Original mix-
# "fairyland-glitter-BLUE BIRD-Greatful days-July 1st" Mega-Mash-Up-Mix
# Sunrise ~LOVE is ALL~ (Original mix -Instrumental-) 
# Sunset ~LOVE is ALL~ (Original mix -Instrumental-) 

**มิวสิกวีดีโอ**
# Sunrise ~LOVE is ALL~ (video clip)
# Sunset ~LOVE is ALL~ (video clip)
# Sunrise ~LOVE is ALL~ (making clip)

**การแสดงสด**
 8 สิงหาคม พ.ศ. 2552 - CDTV - "Sunrise ~LOVE is ALL~" - 9 สิงหาคม พ.ศ. 2552 - MUSIC JAPAN - "Sunrise ~LOVE is ALL~" - 14 สิงหาคม พ.ศ. 2552 - MUSIC STATION - "Sunrise ~LOVE is ALL~"- 15 สิงหาคม พ.ศ. 2552 - MUSIC FIGHTER - "Sunrise ~LOVE is ALL~" - 17 สิงหาคม พ.ศ. 2552 - Hey! Hey! Hey! Music Champ - "Sunrise ~LOVE is ALL~" - 18 สิงหาคม พ.ศ. 2552 - MUSIC FAIR21 - "Sunrise ~LOVE is ALL~", "Sunset ~LOVE is ALL~" และ "Boys & Girls" 

**ชาร์ต**
ชาร์ตออริกอน 

**บิลบอร์ดญี่ปุ่น**

**ยอดขายออนไลน์**

**อ้างอิง**
หมวดหมู่:ซิงเกิลในปี พ.ศ. 2552
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
โทนี พาร์กเกอร์

โทนี พาร์กเกอร์
โทนี พาร์กเกอร์ (Tony Parker) เกิดวันที่ 17 พฤษภาคม ค.ศ. 1982 เป็นนักบาสเกตบอลมืออาชีพของ NBA อยู่ทีม San Antonio Spur และทีมชาติของประเทศฝรั่งเศส เขาเป็นลูกชายของอดีตนักบาสเกตบอลมืออาชีพและเขาถูกเลือกให้มาเล่นใน San Antonio Spur ในปี 2001 เขาได้รับเลือกให้เป็น Point Guard ตั้งแต่เข้าร่วมทีม เพื่อนๆ ของเขาโหวตให้เป็นผู้เล่นที่ทำคะแนนได้ดีที่สุดและเขาได้ช่วยให้ San Antonio Spur ชนะ NBA Championship ด้วยกันถึงสามครั้งในปี 2003, 2005 และ 2007 เขาได้รับเลือกให้เป็น NBA All-star ถึงสามครั้งด้วยกันและได้รับเลือกให้เป็นผู้เล่นที่ดีที่สุดในนัดชิงชนะเลิศ เขาได้สมรสกับ อีวา ลองโกเรีย นักแสดงชื่อดังของ Hollywood ซึ่งอายุมากกว่า 7 ปี พวกเขาสมรสกันในโบสถ์ที่ฝรั่งเศส ที่มีชื่อว่า Saint-Germain l'Auxerrois Churchใน กรุงปารีส ประเทศฝรั่งเศส

**ผลงานที่ผ่านมา**

**ผลงานในการแข่งขันบาสเก็ตบอล**
 เอนบีเอ แชมป์เปี่ยนชิพ 2003 2005 2007- ฝรั่งเศส แชมป์เปี่ยนชิพ น้องใหม่ ของปี 2001- เอนบีเอ ชนะเลิศ เอมวีพี 2007- เอนบีเอ ออลสตาร์ 2006 2007 2009- เหรียญทองแดงใน ยูโร แชมป์เปี่ยนชิพ 2005

**อ้างอิง**
 http://www.nba.com/playerfile/tony_parker/

**แหล่งข้อมูลอื่น**
  Tony Parker – Official Site- bbr=p/parketo01-  Tony Parker Player Profile (InterBasket)
หมวดหมู่:นักบาสเกตบอลชาวฝรั่งเศส
หมวดหมู่:บุคคลจากบรูช
หมวดหมู่:บุคคลจากแซนแอนโทนีโอ
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติฝรั่งเศส
หมวดหมู่:ผู้เล่นแซนแอนโทนีโอสเปอส์
ว่านขมิ้นขาว

ว่านขมิ้นขาวเสน่ห์ เป็นพืชมงคลของไทย เป็นพืชที่บ่งบอกว่าเป็นความหวังที่ดี  ว่านขมิ้นขาวเสน่ห์นั้นมีลักษณะต้นเหมือนกับต้นขมิ้น มีหัวใต้ดินเป็นไหล ไม่มีแง่ง ใบแทงขึ้นจากหัวใต้ดิน เป็นใบเดี่ยวลักษณะใบเป็นรูปหอกหรือรูปรี ปลายและโคนใบแหลม โคนก้านใบเป็นกาบหุ้มลำต้น เส้นกลางใบเป็นสีเลือดหมู ใบสีเขียว

**ลักษณะดอก**
ดอกของว่านขมิ้นขาวเสน่ห์จะแทงขึ้นจากหัวเป็นช่อตั้งขึ้น มีกลีบเลี้ยงหรืออาจเรียกว่ากาบหุ้มดอกเป็นรูปรีเกือบกลม มีสีขาวนวล เนื้อกลีบแข็ง ออกเรียงสลับซ้อนกันเป็นชั้นๆ โดยในส่วนปลายของช่อดอกจะมีกลีบเลี้ยงรูปปากเป็ดจำนวน 2 กลีบ ยาวและใหญ่กว่ากลีบเลี้ยงสีขาวนวล เป็นสีชมพูอมม่วงตัดกันชัดเจน 

**การขยายพันธุ์ และ การดูแลรักษา**
นิยมให้ส่วนหัวเพื่อขยายพันธุ์ สะดวกและง่าย ช่วงเวลาออกดอกคือ ฤดูร้อนจนถึงฤดูฝนของทุกปี หัวพันธุ์ที่เอามาต้องอยู่ในภาวะที่สมบูรณ์ด้วย จากนั้นใส่ ดินร่วนปนทราย ขี้เถ้าแกลบ และกาบมะพร้าวสับละเอียด คลุกเคล้าให้เข้ากันเป็นอย่างดี เจาะรูขนาดเท่าหัวว่าน ใส่หัวว่านลงไป กดดินบริเวณนั้นแต่พอแน่น ปักไม้เพื่อใช้ยึดกับต้นว่าน เพื่อป้องกันการโอนเอนของต้นว่าน แล้วรดน้ำแต่พอชุ่ม อย่าให้โชก นำไปวางในที่ร่ม หรือที่ที่มีแสงแดดส่องผ่านเพียงรำไร รดน้ำเวลาประมาณ 4 โมงเช้า ในแต่ละวันจะเป็นการดีที่สุด เมื่อเริ่มแตกใบใหม่ จึงนำมาให้พบกับแสงแดดมากขึ้น เพื่อเร่งให้ว่านได้ใช้แสงแดดสังเคราะห์อาหารได้มากขึ้น

**ประโยชน์**
ตามความเชื่อของคนโบราณ ว่านขมิ้นขาวเสน่ห์ เป็นพืชที่มีศิริมงคล จัดอยู่ในประเภทว่านเมตตามหานิยมดอกมีลักษณะสวยงาม และมีความเชื่อที่ดีเกี่ยวกับพืชชนิดนี้ นิยมปลูกไว้ในกระถาง ตั้งไว้หน้าบ้าน หรือบริษัทร้านค้า โดยเชื่อว่าจะมีผู้คนไปมาหาสู่ไม่ขาดสาย ความเชื่ออีกอย่างหนึ่งคือถ้าตัดว่านขมิ้นขาวเสน่ห์ติดตัวไว้ จะเป็นเสน่ห์ชั้นยอด จึงเป็นที่นิยมของชายโบราณ ดังนั้นจึงไม่แปลกที่ปัจจุบันว่านขมิ้นขาวเสน่ห์นี้จะถูกนำมาใช้ประโยชน์ในทางพานิชย์ โดยมีการซื้อ-ขายกันอยู่ทั่วไปตามท้องตลาด ราคาสูงถึงหลักพันบาท

**อ้างอิง**
  ว่านขมิ้นขาวเสน่ห์ (ข่าวเกษตร) date=2012-05-09  

**แหล่งข้อมูลอื่น**
  บ้านสีเขียว : ปลูก ว่าน ให้สวย... วางประดับบ้าน date=2009-04-17  
หมวดหมู่:สมุนไพรไทย
หมวดหมู่:วงศ์ขิง